Góldhanevoot

De góldhanevoot of kalkgóldbloom (Ranunculus auricomus) is 'n mieëjäörige bótterbloom oete ranonkelfemielje (Ranunculaceae). Hae kump veur in vöchtige gemingdje bus mit 'ne kalkhajendjen óngergróndj, in uterwaerd, eikebus, langs dieken en in vöchtige weilenj.

De góldhanevoot wuuertj meistes 15 toet 50 cm hoeag. Hae is 'n euverblievendje plantj, die bleutj van april toet mei. De plantj haet óngeraan bao rónj blajer, mit op baoven aan handjvörmige blajer. De blome zeen góldgael en greujen anen ènj vanne stengel. De bloom haet vief ónvolgreudje kroeanblajer. De vröchblajer hangen in häörige troessen en riepe toet einzäöjige vröchte.

Categorie:Bótterblome